CELEX: 32022R0225
Language: hr
Date: 2022-02-17 00:00:00
Title: Uredba Vijeća (EU) 2022/225 od 17. veljače 2022. o izmjeni Uredbe (EZ) br. 314/2004 o mjerama ograničavanja s obzirom na stanje u Zimbabveu

18.2.2022   
               
               
                  HR
               
               
                  Službeni list Europske unije
               
               
                  L 38/1
               
            
         UREDBA VIJEĆA (EU) 2022/225
         od 17. veljače 2022.
         o izmjeni Uredbe (EZ) br. 314/2004 o mjerama ograničavanja s obzirom na stanje u Zimbabveu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2022/227 od 17. veljače 2022. o izmjeni Odluke 2011/101/ZVSP o mjerama ograničavanja s obzirom na stanje u Zimbabveu (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EZ) br. 314/2004 (2) provodi se nekoliko mjera predviđenih u Odluci Vijeća 2011/101/ZVSP (3), uključujući zamrzavanje financijskih sredstava i gospodarskih izvora osoba i subjekata uvrštenih na popis s obzirom na stanje u Zimbabveu.
                  
               
                     (2)
                  
                  
                     Vijeće je 17. veljače 2022. donijelo Odluku (ZVSP) 2022/227 kojom je izmijenjen članak 10. Odluke 2011/101/ZVSP, kojom su tri osobe uklonjene s popisa osoba i subjekata koji podliježu mjerama ograničavanja navedenog u Prilogu I. Odluci 2011/101/ZVSP i kojom je izbrisan Prilog II. Odluci 2011/101/ZVSP koji sadržava popis osoba za koje su mjere ograničavanja suspendirane.
                  
               
                     (3)
                  
                  
                     Provedbenom odlukom Komisije (EU) 2022/226 (4)17. veljače 2022. izmijenjen je na odgovarajući način Prilog III. Uredbi (EZ) br. 314/2004.
                  
               
                     (4)
                  
                  
                     Regulatorno djelovanje na razini Unije stoga je potrebno radi provedbe Odluke (ZVSP) 2022/227, posebno kako bi se osiguralo da je gospodarski subjekti u svim državama članicama ujednačeno primjenjuju.
                  
               
                     (5)
                  
                  
                     Uredbu (EZ) br. 314/2004 trebalo bi stoga na odgovarajući način izmijeniti.
                  
               DONIJELO JE OVU UREDBU:
         
            Članak 1.
            Uredba (EZ) br. 314/2004 mijenja se kako slijedi:
            
                        1.
                     
                     
                        u članku 6. stavak 4. briše se;
                     
                  
                        2.
                     
                     
                        Prilog IV. briše se.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. veljače 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  Vidjeti stranicu 5. ovoga Službenog lista.
         
            (2)  Uredba Vijeća (EZ) br. 314/2004 od 19. veljače 2004. o mjerama ograničavanja s obzirom na stanje u Zimbabveu (SL L 55, 24.2.2004., str. 1.).
         
            (3)  Odluka Vijeća 2011/101/ZVSP od 15. veljače 2011. o mjerama ograničavanja s obzirom na stanje u Zimbabveu (SL L 42, 16.2.2011., str. 6.).
         
            (4)  Vidjeti stranicu 3. ovoga Službenog lista.